ՊԱՏԱՍԽԱՆ.— Կարծում եմ, որ մեր ընթերցողների մակարդակը զգալիորեն բարձրացել է, և դրա ամենից կարևոր վկայությունը նրանց հետաքրքրությունների շրջադարձն է իմ ասած կեղծ-աշուղական, ցածրաճաշակ կամ պարզունակ պոեզիայից դեպի… Պարույր Սևակի ստեղծագործությունը: Ընդ	որում, ես նկատի ունեմ ո՛չ այնքան բանասիրական կրթություն ունեցող ընթերցողներին, որքան մեր տեխնիկական մտավորականներին, որոնք հեռու լինելով մերձգրական մանր-մունր վեճերից ու անհամաձայնություններից, կարող են հեռվից, ուստի և ավելի ճշգրիտ դատել մեր գրականության մասին: